“Lik Mardi, mboten perlu semelang. Penjenengan isih tetep katut. Pakdhe Sarto semanten ugi. Kagem Mas Surip, nyuwun pangapunten. Kula wawas gesange penjenengan sak punika pun langkung sekeca. Malah sakniki pun saged ngeramik jobine senajan nembe kamar tamu. Putrane njenengan nggih pun wonten sing mlebet nyambut damel. Dados kepekso penjenengan ajeng kula gantos Mas Darjo sing wiyata bakti dados penjaga SLB, mboten kagungan griya lan trima manggen ten ruangan kelas sing mboten diagem. Pripun, rila nggih?”